钦定古今图书集成/明伦汇编/氏族典/第281卷 > 《廖用贤尚友录》 > 汪焕
## 钦定古今图书集成/明伦汇编/氏族典/第281卷 > 《廖用贤尚友录》 > 汪焕

按《十国春秋》，南唐汪焕，歙州人也。开国时第进士。初，
元宗、后主皆佞佛，而后主尢酷信之。庄严施舍，斋设
持诵，月无虚日。宫中造寺十馀，都城建塔创寺几满，
广出金钱，募民为僧，所供养逾万人，悉取于县官，不
计耗竭。上下狂惑，国事日非。时有二臣极谏，一徙一
流。最后焕死，谏且曰：“昔梁武佞佛，刺血写佛书，舍身
为佛奴，屈膝为僧礼，散发俾僧践，及其终也，饿死于
台城。今陛下事佛，未见刺血践发，舍身屈膝，臣恐他
日犹不得为梁武也。”后主得谏书云：“此敢死士也。”不
之罪。擢校书郎，而言卒不用。